EkBass/fiwiki-20250220-pages-articles huggingface dataset:
Uexküll

Uexküll tai Üxküll (de Ykeskole, , ) on baltiansaksalainen aatelissuku. Suku sai nimensä Latviassa sijaitsevasta Ykskylän kaupungista, liiviläisten muinaisesta pääkaupungista, jota suvun varhaisimmat (Saksasta tulleet) sotilasjäsenet Liivin ristiretken tuloksena hallitsivat vouteina. Ruotsin ritarihuoneeseen suku on introdusoitu aatelisena sukuna numero 76. Kolme vapaaherrallista sukuhaaraa on introdusoitu: numero 30; von Yxkull- Gyllenbandvon Uexküll-Güldenband. Aadlivapid Ajalooarhiivis. Web Archive 21.9.2013 (Estonian Historical Archive 2006). (viroksi)., numero 74; Meijendorff von Yxkull ja numero 203; Yxkull. Suvun kantaisä Johannes Bardevisk onnistui menemään naimisiin latgalelaisen Jersikan ruhtinaskunnan kukistetun ruhtinaan Visvaldisin lesken kanssa tämän kolmannessa avioliitossa. Tätä suku väittää esiäidikseen ja katsoo hänen kauttaan polveutuvansa Baltian kotoperäisestä yläluokasta. Parin ensimmäisen vuosisatansa latinankielisissä asiakirjoissa suvun jäseniä on mainittu nimellä de Ykescole. Isonvihan takia Suomeen asettui suvun yksi merkittävä haara, kun sittemmin vapaaherraksi korotettu kenraali Otto Reinhold Yxkull nimitettiin 1722 maaherraksi Turun ja Porin lääniin. Tämäkin sukuhaara sammui puolessa vuosisadassa miespuoleltaan (eikä ehtinyt tulla kirjatuksi vuonna 1818 perustettuun Suomen ritarihuoneeseen), mutta kenraalin tytärten kautta muutamat nykyiset suomalaisperheet polveutuvat tästä vapaaherrallisesta perheestä. Useita suvun haaroja on asettunut myös Viroon. ==Suvun jäseniä == * Wollmar Yxkull (k. 1627), Kaarle IX:n hovimarsalkka, aateloitiin 1625 * Otto Reinhold Yxkull (1670–1746), kenraalimajuri ja maaherra, aateloitiin 1730 * Jakob Johann von Uexküll (1864—1944), virolainen biologi, eläintieteilijä ja filosofi * Thure von Uexküll (1908—2004), saksalainen lääkäri, Jakob Johannin poika * Gösta von Uexküll (1909—1993), journalisti, Jakob Johannin poika * Jakob von Uexküll (s. 1944), Right Livelihood -palkinnon perustaja, Jakob Johannin pojanpoika * Kreivitär Alexandrine von Üxküll-Gyllenband (1873—1963), Saksan Punaisen ristin johtaja * Kreivitär Caroline von Üxküll-Gyllenband (1875—1956), Alexandrinen sisar, Claus von Stauffenbergin äiti * Kreivi Nikolaus von Üxküll-Gyllenband (1877—1944), saksalainen eversti, Heinäkuun 20. päivän salaliiton jäsen, Alexandrinen veli * Alexander Uexküll-Gyllenband (1864—1923), venäjänsaksalainen vapaaherra, filosofi ja valtioneuvos, Ida Aalbergin toinen puoliso * Sole Uexküll (1920—1978), suomalainen teatterikriitikko, Alexander Uexküll-Gyllenbandin tytär * Petra Uexküll (1923—2015), suomalainen taidejournalisti ja kuvataidekriitikko, Alexander Uexküll-Gyllenbandin tytär == Lähteet == Luokka:Baltian aateli Luokka:Saksalaiset suvut
Pöykkölä

Pöykkölä on Rovaniemen kaupunginosa. Se sijaitsee Kemijoen itäpuolella Ranualle johtavan kantatie 78:n varrella. == Asutuksesta ja palveluista == Pöykkölän asutus koostuu rivi- ja omakotitaloista. Asukkaista 32,06 prosenttia on iältään 19–44-vuotiaita. Pöykkölässä oli koulu, jossa oppilaiden vuosiluokat olivat 1–2. Se lakkautettiin 2009. Muun muassa kaupunginjohtaja Mauri Gardin ehdotti koulun lakkauttamista. Pöykkölässä on kolme päiväkotia, K-market ja grillikioski, joka sijaitsee Ranuantien varrella. Pöykkölässä sijaitsevat Rovaniemen kotiseutumuseo Kemijoen varrella ja Lapin metsämuseo Salmijärven rannalla. Pöykkölässä toimii myös Rovaniemen ratsastuskeskus. Salmijärvellä on kaupungin yleinen uimaranta. ==Lähteet== Luokka:Rovaniemen kaupunginosat
War Rock

War Rock (myös WarRock, ) on Dream Executionin kehittämä ja Nexonin julkaisema ensimmäisen persoonan ammuntapeli. Nexon sulki pelin 2017. Uusi julkaisija länsimaissa on Papaya Play.https://www.pr.com/press-release/720745 Peli on verkossa pelattava ilmaispeli. == Lähteet == == Aiheesta muualla == * WarRockin viralliset sivut Luokka:Vuoden 2004 videopelit Luokka:Nexon
Gergő Kis

Gergő Kis (s. 19. tammikuuta 1988, Tapolcahttp://www.origo.hu/athen2004/20040812kisgergo.html) on unkarilainen uimari. Hän edusti kotimaataan kesäolympialaisissa 2004 Kreikan Ateenassa, sijoittuen 23:neksi 1 500 metrin vapaauinnissa.http://news.bbc.co.uk/sport2/hi/olympics_2004/swimming/results/3531326.stm Kis voitti Debrecenin lyhyen radan EM-kilpailuissa 2007 hopeaa 1 500 metrin ja pronssia 400 metrin vapaauinnissa. Eindhovenin pitkän radan EM-kilpailuissa seuraavana vuonna hän voitti kultaa 800 metrin vapaauinnissa. Pekingin olympialaisissa hän sijoittui kuudenneksi 400 metrin sekauinnissa ja 19:nneksi 1 500 metrin vapaauinnissa. Saman vuoden Rijekan lyhyen radan EM-kilpailuissa hän sai hopeaa 400 metrin sekauinnissa. Kis sijoittui Rooman MM-kilpailuissa 2009 viidenneksi 400 metrin sekauinnissa, kuudenneksi 400 metrin vapaauinnissa ja kahdeksanneksi 200 metrin sekauinnissa. Budapestin pitkän radan EM- kilpailuissa 2010 hän sai pronssia 400 metrin vapaauinnissa. Shanghain MM- kilpailuissa 2011 hän sai pronssia 800 ja 1 500 metrin vapaauinnissa. Kis saavutti Debrecenin pitkän radan EM-kilpailuissa 2012 kultaa 800 metrin vapaauinnissa ajalla 7.49,46, hopeaa 400 ja 1 500 metrin vapaauinneissa sekä pronssia 4 × 200 metrin vapaauintiviestissä. == Lähteet == Luokka:Unkarilaiset uimarit Luokka:Vuonna 1988 syntyneet Luokka:Elävät henkilöt
Ted Strickland

Ted Strickland (s. 4. elokuuta 1941 Lucasville, Ohio) on yhdysvaltalainen demokraattipuoluetta edustava poliitikko ja Ohion osavaltion entinen kuvernööri. Strickland oli ensimmäisen kerran ehdolla Yhdysvaltain edustajainhuoneeseen vuonna 1976, mutta hän tuli valituksi vasta vuonna 1992. Hän hävisi vuonna 1994 Frank Cremeansille ja valittiin uudelleen vuonna 1996. Hän istui kongressissa vuoteen 2007, jolloin hän aloitti Ohion kuvernöörinä. Hän pyrki toiselle kuvernöörikaudelle vuonna 2010, mutta hävisi republikaani John Kasichille. == Lähteet == == Aiheesta muualla == Luokka:Ohion kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1941 syntyneet Luokka:Elävät henkilöt
Nikolina Štereva

Nikolina Pavlova Štereva (, s. 21. tammikuuta 1955) on bulgarialainen entinen keskimatkojen juoksija ja olympiamitalisti. Hänen parhaat saavutuksensa ovat tulleet 800 metriltä. Šterevan uran suurin saavutus on 800 metrin olympiahopea Montrealista 1976 Neuvostoliittoa edustaneen venäläisen Tatjana Kazankinan viedessä kultaa. Neljä vuotta myöhemmin Moskovan olympialaisissa hän sijoittui 800 metrillä seitsemänneksi. Sisäratojen EM-kilpailuista hän saavutti 800 metriltä kultaa vuosina 1976 ja 1979. Grenoblesta 1981 hän saavutti samalta matkalta pronssia. == Lähteet == Luokka:Bulgarialaiset keskimatkojen juoksijat Luokka:Bulgarialaiset olympiamitalistit Luokka:Vuonna 1955 syntyneet Luokka:Elävät henkilöt
Serge Branco

Serge Branco (s. 11. lokakuuta 1980) on kamerunilainen jalkapalloilija, pelipaikaltaan keskikenttäpelaaja. Branco kuului kultaa voittaneeseen Kamerunin joukkueeseen Sydneyn olympialaisissa 2000. A-maajoukkueessa Branco on pelannut 12 ottelua ja tehnyt niissä yhden maalin. Seuratasolla hän on edustanut eri seuroja. Hän pelasi kauden 2010–2011 puolalaisessa Wisła Krakowassa ja voitti tällöin Puolan mestaruuden. == Brancon edustamat seurat == *2000–2003: Eintracht Frankfurt *2003–2004: VfB Stuttgart *2004: Leeds United *2004–2005: Queens Park Rangers *2005–2006: FK Šinnik Jaroslavl *2006–2007: PFK Krylja Sovetov Samara *2008–2009: MSV Duisburg *2009–2010: Levadiakos FC *2010–2011: Wisła Krakova *2013: Al Yarmouk Kuwait ==Lähteet== *Profiili. World Footboll.net. Luokka:Kamerunilaiset jalkapalloilijat Luokka:Kamerunilaiset olympiavoittajat Luokka:Vuonna 1980 syntyneet Luokka:Elävät henkilöt
Ruukin koulu (Siikajoki)

Ruukin koulu on Siikajoen kunnan keskustaajamassa Ruukissa sijaitseva peruskoulu. Koulu on rakennettu vuonna 2016. Koulussa opiskelevat esikoululaiset ja vuosiluokat 1–9. Samoissa tiloissa toimii myös Siikajoen lukio. Koulun rehtorina toimii Juha Vaara. Ruukin koulurakennuksessa on kolme osaa, A-, B- ja C-siivet. A-siivessä opiskelevat vuosiluokat 0–6. B-siivessä on ruokala ja liikuntasali sekä teknisen työn ja kotitalouden tilat. Myös koulun hallinto, terveydenhoitaja ja opettajainhuone sijaitsevat B-siivessä yläkerrassa. C-siivessä opiskelevat vuosiluokat 7-9 sekä Siikajoen lukio Koulussa järjestetään aamu- ja iltapäivätoimintaa, erityisopetusta, joustavaa perusopetusta sekä maahanmuuttajien valmistavaa opetusta. Talvella koulun viereen jäädytetään luistelukenttä. Sama alue toimii kesäisin isompien oppilaiden jalkapallo- ja liikuntakenttänä. Koululla on myös kaksi monitoimiareenaa, sekä etupihalla pienemmille tarkoitettu leikkipaikka. Koulun vieressä sijaitsee liikuntahalli ja Ruukin pääkirjasto. ==Lähteet== Luokka:Suomen peruskoulut Luokka:Siikajoki Luokka:Ruukki
Semjon Bytškov

Semjon Majevitš Bytškov (; s. 30. marraskuuta 1952 Leningrad, Neuvostoliitto) on venäläissyntyinen yhdysvaltalainen kapellimestari. Hän opiskeli Leningradissa kymmenen vuotta Glinka-kuorokoulussa ja myöhemmin Leningradin konservatoriossa. Vuonna 1973 hän voitti Rahmaninov-kapellimestarikilpailun ja häntä pyydettiin johtamaan Leningradin filharmonikoita. Konsertti kuitenkin peruttiin Bytškovin poliittisten mielipiteiden vuoksi. Vuonna 1974 hän muutti Neuvostoliitosta Yhdysvaltoihin. Vuosina 1980–1985 Bytškov toimi Grand Rapids Symphonyn musiikillisena johtajana ja Buffalo Philharmonicin päävierailijana. Hän sai Yhdysvaltain kansalaisuuden vuonna 1983. Bytškov nimitettiin Buffalo Philharmonicin musiikilliseksi johtajaksi 1985 ja hän toimi virassa vuoteen 1989. Hänen kapellimestariuransa lähti nousuun 1980-luvun puolivälissä, kun hän johti menestyksekkäästi New Yorkin ja Berliinin filharmonikoita. Vuosina 1989–1998 Bytškov toimi Pariisin orkesterin musiikillisena johtajana. Hän toimi 1990-luvulla myös Pietarin filharmonisen orkesterin ja Firenzen musiikkijuhlien päävierailijana sekä Dresdenin valtionoopperan ylikapellimestarina. Kölnin radion sinfoniaorkesterin (WDR Sinfonieorchester Köln) ylikapellimestarina Bytškov toimi 1997–2010. Hän vieraili orkesterin kanssa Britanniassa, Yhdysvalloissa, Japanissa ja Etelä-Amerikassa. Bytškov on johtanut paljon myös oopperoita. Hän on vieraillut Wienin valtionoopperassa, Milanon La Scalassa ja Lontoon Covent Gardenissa. New Yorkin Metropolitan- oopperassa Bytškov johti ensi kerran tammikuussa 2004. Kölnin radion sinfoniaorkesterin kanssa Bytškov on levyttänyt kaksi Richard Straussin oopperaa, Daphnen ja Elektran, ja tuorein levytys Sergei Rahmaninovin toisesta sinfoniasta ilmestyi toukokuussa 2007. Bytškov on tehnyt levytyksiä myös Amsterdamin Concertgebouw-orkesterin, Berliinin filharmonikoiden, Philharmonia-orkesterin ja Pariisin orkesterin kanssa. Semjon Bytškov johti Suomessa viimeksi Radion sinfoniaorkesteria huhtikuussa 2007. Bytškov on naimisissa pianisti Marielle Labèquen kanssa, ja hän on kapellimestari Jakov Kreitsbergin veli. == Aiheesta muualla == * Semjon Bytškovin sivusto Luokka:Yhdysvaltalaiset kapellimestarit Luokka:Vuonna 1952 syntyneet Luokka:Elävät henkilöt
Bob Taft

thumb|Bob Taft (vas.) Bob Taft (s. 8. tammikuuta 1942) on yhdysvaltalainen republikaanipoliitikko, joka toimi kaksi kautta Ohion osavaltion kuvernöörinä vuosina 1999–2007. Taft valittiin Ohion edustajainhuoneeseen vuonna 1976, jossa hän istui vuoteen 1980. Hän oli ehdolla Ohion varakuvernööriksi vuonna 1986, mutta ei tullut valituksi. Hän toimi Ohion osavaltion valtiosihteerinä () vuosina 1991–1999 ja kuvernöörinä 1999–2007. Bob Taft on kuuluisan poliittisen suvun jäsen. Hänen isoisoisänsä William Howard Taft toimi muun muassa Yhdysvaltain presidenttinä ja korkeimman oikeuden puheenjohtajana, isoisä Robert Alphonso Taft ja isä Robert Alphonso Taft Jr. olivat puolestaan Yhdysvaltain senaatin jäseniä. == Lähteet == Luokka:Ohion kuvernöörit Luokka:Yhdysvaltalaiset republikaanipoliitikot Luokka:Vuonna 1942 syntyneet Luokka:Elävät henkilöt
Adrastea (kuu)

Adrastea on toiseksi sisin Jupiterin tunnetuista kuista. Kuu löydettiin Voyager 2 -luotaimen kuvista v. 1979. Kuu sai silloin nimeksi S/1979 J 1. Nykyisen nimensä kuu sai 1983 roomalaisesta mytologiasta. Adrastea oli ensimmäinen kuu, joka löydettiin planeettojen välisen luotaimen kuvista teleskooppikuvien sijaan. == Fyysiset ominaisuudet == Adrastea on muodoltaan epäsäännöllinen kuu, jonka oletetaan koostuvan huokoisesta vesijäästä. Kuun pinnasta ei tiedetä mitään, sillä kuusta saadut kuvat ovat erittäin epätarkkoja. == Kiertorata == Adrastea kiertää Jupiteria lähes ympyrän muotoisella kiertoradalla. Etäisyys planeettaan on noin kolmasosa Maan ja Kuun välisestä etäisyydestä. Vuorovesivoimista ja kuun kiertoajasta johtuen (se on sama, kuin Jupiterin pyörähdysaika) kuu on "liimaantunut" yhteen kohtaan Jupiterin taivaalle. Samasta syystä kuu näyttää aina saman puolen Jupiteriin. Samoista syistä kuu tulee myös ennen pitkää törmäämään Jupiteriin yhdessä Metiksen kanssa. == Suhde Jupiterin renkaisiin == Adrastea on suurin materian luovuttaja Jupiterin renkaisiin yhdessä Jupiterin neljän sisimmän kuun kanssa. Suurin osa materiasta on peräisin meteoriittipommituksesta. Todisteita Adrastean asemasta suurimpana luovuttajan on se, että tihein rengas sijaitsee kuun radalla. ==Lähteet== * Planetary Satellites. The British Astronomical Association Luokka:Jupiterin kuut
Likainen tusina

Likainen tusina () on vuonna 1967 ensi-iltansa saanut sota- ja toimintaelokuva. Elokuvan on ohjannut Robert Aldrich, ja pääosissa näyttelevät Lee Marvin ja Ernest Borgnine. ==Juoni== Elokuva kertoo majuri John Reismanista, joka saa tehtäväkseen kouluttaa 12 kuritonta vankia vaaralliseen tehtävään. Vangeista osa on määrätty pakkotyöhön, ja jotkut on tuomittu jopa kuolemaan. Reismanin pitää kouluttaa vangit riskialttiiseen iskuun, jonka tarkoituksena on surmata ranskalaisessa linnassa mahdollisimman paljon korkeita saksalaisia upseereita aivan Normandian maihinnousun alla. Jos tehtävä onnistuu, jokainen henkiin jäänyt vanki saa armahduksen. Kun Reisman aloittaa tehtävänsä, suurin osa vangeista vastustaa häntä, mutta pian heidän yhteistyönsä alkaa toimia. Joukkoa aletaan kutsua nimellä ”likainen tusina”. == Rooleissa == == Myöhempi arvostus == The New York Timesin kriitikot valitsivat Likaisen tusinan vuonna 2004 yhdeksi kaikkien aikojen tuhannesta parhaasta elokuvasta maailmassa. == Jatko-osat == Elokuva sai kolme televisiolle tehtyä jatko-osaa: Likainen tusina 2 – viimeinen tehtävä (The Dirty Dozen: Next Mission, 1985), Likainen tusina 3 (The Dirty Dozen: The Deadly Mission, 1987) ja Likainen tusina 4 (The Dirty Dozen: The Fatal Mission, 1988).Elonet, IMDb. == Lähteet == Luokka:Brittiläiset toimintaelokuvat Luokka:Toiseen maailmansotaan pohjautuvat elokuvat Luokka:Parhaiden äänitehosteiden Oscar-palkinnon saaneet elokuvat Luokka:Yhdysvaltalaiset toimintaelokuvat Luokka:Vuoden 1967 brittiläiset elokuvat Luokka:Vuoden 1967 yhdysvaltalaiset elokuvat Luokka:Robert Aldrichin ohjaamat elokuvat
Kassios Longinos

Kassios Longinos (; n. 213-273) oli hellenistisen ajan kreikkalainen reettori ja platonilainen filosofi. Hänen roomalaisen nimimuotonsa alkuperä ei ole tiedossa, mutta voidaan otaksua, että hän omaksui sen joltain ylhäiseltä roomalaiselta. Longinos oli mahdollisesti kotoisin Syyrian Emesasta, joka oli hänen setänsä reettori Fronton syntymäpaikka. Hän opiskeli Aleksandriassa ja opetti kolmekymmentä vuotta Ateenassa. Hänen oppilaisiinsa kuului muiden muassa Porfyrios. Matkoillaan idässä hän toimi myös kreikan kielen opettajana ja Palmyran kuningattaren Zenobian neuvonantajana. Longinoksen neuvosta Zenobia pyrki saamaan valtakunnalleen jälleen itsenäisyyden. Keisari Aurelianus kuitenkin murskasi yrityksen. Zenobia vangittiin ja vietiin Roomaan näytille triumfikulkueeseen, ja Longinos joutui maksamaan hengellään. Longinos ei hyväksynyt Plotinoksen tuohon aikaan kehittämiä uusia spekulaatioita, vaan jatkoi vanhan tyylin platonilaisena. Päinvastoin kuin Plotinos, Longinos katsoi, että platonilaiset ideat olivat olemassa jumalallisen mielen (Nous) ulkopuolella. Plotinos huomautti Longinoksen teoksen Ensimmäisistä periaatteista luettuaan, että tämä saattoi olla oppinut, mutta ei filosofi. Longinos ansaitsi oppineisuudellaan laajan maineen. Porfyrios kuvasi häntä ensimmäiseksi filosofisen kritiikin esittäjistä, ja Eunapios puolestaan eläväksi kirjastoksi ja käveleväksi museoksi tai tietosanakirjaksi. == Lähteet == == Kirjallisuutta == * Brisson, L. & Patillon, M.: Longinus Platonicus Philosophus et Philologus. Teoksessa Aufstieg und Niedergang der Römischen Welt II 36.7 (1994), 5214–99 (= osa I, "Longinus Philosophus"), II 34.4 (1998), 3023–3108 (= osa II, "Longinus Philologus"). Luokka:Antiikin kreikkalaiset filosofit Luokka:Antiikin kreikkalaiset reettorit Luokka:Roomalaiset filosofit Luokka:Uusplatonistit Luokka:210-luvulla syntyneet Luokka:270-luvulla kuolleet
Elmo (visailuohjelma)

__NOTOC__ Elmo oli Yle TV2-kanavalla kesällä 2000 Suomessa esitetty olympialais-aiheinen visailuohjelma,TreffiSuomen urheilutietäjät jota tehtiin 12 jakson verran. Kukin jakso kesti noin puoli tuntia. Ohjelmaa juonsi entinen kymmenottelija Petri Keskitalo, joka tunnettiin lempinimellä Elmo. Kilpailun tuomarina toimi Suomen Urheilumuseon johtaja Pekka Honkanen. Elmossa oli mukana viisi joukkuetta, ja jokaisessa jaksossa kaksi joukkuetta kilpaili toisiaan vastaan. Kussakin joukkueessa oli kaksi Suomen urheilutietäjien yhdistyksen menestynyttä urheilutietäjää ja yksi aktiiviurheilija. Kysymykset koskivat kesäolympialaisia ja ne oli jaoteltu kuuteen eri aihealueeseen ja neljään eri vaikeustasoon (1, 3 ja 5 pistettä sekä pelkästään aktiiviurheilijoille esitetyt, 2 pisteen arvoiset vaihtoehtokysymykset). Ohjelmasarjan 10 ensimmäisen jakson aikana kukin joukkue kohtasi jokaisen muun joukkueen. Kahden viimeisen jakson oli tarkoitus muodostaa finaali, johon pääsisivät aiempien jaksojen muodostaman alkusarjan kaksi parasta joukkuetta. Koska kaksi parasta olivat selvillä jo ennen viimeistä alkusarjakohtaamista, laajennettiin finaali kolmiosaiseksi eli käsittämään jaksot 10–12. Ohjelmaa esitettiin TV2:ssä 11. kesäkuuta 2000 alkaen joka sunnuntai. Kukin jakso uusittiin seuraavan lauantain aamupäivällä. Parhaimmillaan yhdellä jaksolla oli 398 000 katsojaa (viikolla 27)http://www.finnpanel.fi/tulokset/tv/vko/2000/27/yle2.html Finnpanelin tilasto viikolta 27/2000, ja viikolla 25 Elmo oli TV2:n kymmenenneksi katsotuin ohjelmahttp://www.finnpanel.fi/tulokset/tv/vko/2000/25/yle2.html Finnpanelin tilasto viikolta 25/2000. Joukkueiden paitojen värit olivat sininen, keltainen, musta, vihreä ja punainen eli samat kuin olympiarenkaiden värit. ==Joukkueet== Sijoitus Paidan väri Urheilijajäsen Urheilutietäjäjäsenet 1\. Keltainen Johanna Halkoaho Antti O. Arponen Jukka Mukala 2\. Vihreä Tiia Hautala Jari Hakalax Timo Toivonen 3\. Musta Mira Kasslin Pentti Jussila Kalevi Laiho 4\. Sininen Veera Liukkonen Reijo Laaksonen Vesa-Matti Peltola 5\. Punainen Pia Julin Mikko Helminen Reijo Syrjäsalo == Katso myös == * Olympianero == Lähteet == * * === Viitteet === Luokka:2000-vuosikymmenen suomalaiset kilpailuohjelmat Luokka:Visailuohjelmat Luokka:Olympiaurheilu Luokka:Yle TV2:n televisio- ohjelmat
Frank J. Lausche

Frank John Lausche (14. marraskuuta 1895 – 21. huhtikuuta 1990) oli yhdysvaltalainen demokraattipoliitikko, joka toimi Ohion kuvernöörinä vuosina 1945–1947 ja 1949–1957. Lausche valittiin Ohion kuvernööriksi vuonna 1944 ja hävisi uudelleenvalinnan vuonna 1947 Thomas J. Herbertille. Lausche voitti Herbertin seuraavana vuonna ja toimi toisen kerran kuvernöörinä vuodet 1949–1957, jonka jälkeen hän istui Yhdysvaltain senaatissa vuosina 1957–1969. == Lähteet == Luokka:Ohion kuvernöörit Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Clevelandin pormestarit Luokka:Vuonna 1895 syntyneet Luokka:Vuonna 1990 kuolleet
Cassius Longinus

Cassius Longinus oli roomalainen nimi. Se voi viitata seuraaviin henkilöihin: * Gaius Cassius Longinus, roomalainen konsuli vuodelle 171 eaa. * Quintus Cassius Longinus (ensimmäinen vuosisata eaa.), roomalainen tribuuni * Gaius Cassius Longinus (85–42 eaa.), roomalainen senaattori ja Caesarin salamurhan pääsuunnittelija * Cassius Longinus (ensimmäinen vuosisata), roomalainen juristi ja edellisen veljenpoika * Kassios Longinos (Cassius Dionysius Longinus) (n. 213–273), kreikkalainen reetori ja filosofi
Longinus

Longinus tai Longinos voi tarkoittaa seuraavia: * Cassius Longinus, useiden henkilöiden nimi * Johannes Longinus eli Jan Długosz, keskiaikainen puolalainen historioitsija * Kassios Longinos (Cassius Dionysius Longinus) (n. 213–273), kreikkalainen reetori ja filosofi * Pyhä Longinus, kristillisessä legendassa sen roomalaisen sotilaan nimi, joka puhkaisi Jeesuksen kyljen ristillä
Jupiterin renkaat

Jupiterilla on ympärillään renkaat, jotka tunnetaan Jupiterin renkaina. Ne olivat kolmannet renkaat, jotka Aurinkokunnasta löydettiin Saturnuksen renkaiden ja Uranuksen renkaiden jälkeen. Renkaat löysi Voyager 1-luotain, ja niitä tutki tarkemmin Galileo-luotain. Renkaita ovat tutkineet myös Hubble- teleskooppi ja teleskoopit maasta käsin. Jupiterin renkaat ovat koostumukseltaan lähinnä pölyä ja ovat siitä syystä erittäin harvat ja himmeät. Renkaat koostuvat neljästä pääosasta: tiheästä halosta, suhteellisen kirkkaasta ja harvasta päärenkaasta sekä kahdesta sisäosiltaan tiheästä ja reunoja kohti harventuvasta renkaasta. Uloimpia renkaita ruokkivat Amalthea ja Thebe. Kahta sisempää rengasta ruokkivat Metis ja Adrastea sekä pienemmät tuntemattomat kappaleet meteoriititörmäysten tuloksena. Infrapunavalossa renkaat näyttävät punaisilta haloa lukuun ottamatta, joka on sävyltään neutraali tai sininen. Pölyhiukkasten koko renkaissa on noin 15 mikrometrin luokkaa haloa lukuun ottamatta. Renkaiden kokonaismassa on noin 1016 kg. Renkaiden ikää ei tiedetä, mutta ne ovat voineet olla olemassa aina Jupiterin syntymästä saakka. Renkaiden täytyy kuitenkin uusiutua jatkuvasti, sillä pölyhiukkasten keskimääräinen elinaika on noin sata vuotta, kunnes ne törmäävät Jupiteriin. ==Lähteet== *The Structure of Jupiter's Ring System as Revealed by the Galileo Imaging Experiment *Sarkanniemi.fi: Jupiter Luokka:Jupiter Luokka:Rengasjärjestelmät de:Jupiter (Planet)#Ringsystem ja:木星の衛星と環#環
Välimatka

Välimatka kertoo kuinka kaukana jokin on jostakin; kahden paikan, pisteen tai asian välinen todellinen tai abstrakti etäisyys – myös kuvaannolisesti; ottaa johonkuhun välimatkaa, ottaa suhteessa etäisyyttä tai tarkastella asiaa etäisyyden päästä. Välimatka on siis myös numeerinen suure, joka kertoo kuinka paljon on kahden paikan, pisteen tai asian välinen etäisyys. Fysiikassa välimatkalla ja etäisyydellä tarkoitetaan fyysistä pituutta tai ajanjaksoa. Matematiikassa välimatkalla oletetaan useimmiten tarkempaa kriteeriä. Useimmiten on olemassa symmetria ja ”välimatka A:sta B:hen” tarkoittaa samaa kuin ”välimatka A:n ja B:n välillä”. == Matematiikassa == === Geometria === Analyyttisessä geometriassa voidaan löytää kahden pisteen välinen välimatka xy-koordinaatistossa välimatkakaavan avulla. Välimatkan välillä (x1, y1) ja (x2, y2) voidaan laskea kaavalla d = \sqrt{ (\Delta x)^2 + (\Delta y)^2 } = \sqrt{ (x_2-x_1)^2 + (y_2-y_1)^2 }\, Samanlaisesti voidaan laskea välimatka kolmiulotteisessa koordinaatistossa pisteiden (x1, y1, z1) ja (x2, y2, z2) välillä: d = \sqrt{ (\Delta x)^2 + (\Delta y)^2 + (\Delta z)^2 } = \sqrt{ (x_2-x_1)^2 + (y_2-y_1)^2 + (z_2-z_1)^2 }\, Tietokoneohjelmaa kuvaavalla pseudokoodilla (näennäiskoodi) tarvittava etäisyys xy-koordinaatistosta voitaisiin ratkaista esimerkiksi seuraavanlaisella koodilla: reaaliluku laske_välimatka(x1, y1, x2, y2) { reaaliluku erotukset_toiseen = potenssi( x2 - x1, 2 ) + potenssi( y2 - y1, 2 ); reaaliluku välimatka = neliöjuuri ( erotukset_toiseen ); palauta välimatka; } Sama myös C#-kielellä: double laske(int x1,int y1,int x2,int y2) { double ero = Math.Pow(x2 - x1,2)+ Math.Pow(y2-y1,2); double valimatka = Math.Sqrt(ero); return valimatka; } == Lähteet == Luokka:Pituus
Jukka Takalo (albumi)

Jukka Takalo on suomalaisen, Aknestik-yhtyeestä tutun laulaja-lauluntekijä Jukka Takalon debyyttialbumi sooloartistina. Se julkaistiin vuonna 2005. == Kappaleet == # # # # # # # # # # # # == Tekijät == * Sävelet ja sanat: Jukka Takalo * Sovitukset: Jukka Takalo, Maako Härönen, Harri Huuhtanen, Mika Moilanen ja Jari Kangaskorte, paitsi raidat 1, 2, 5, 6: Takalo, Härönen ja Olli Linna ===Muusikot=== * Jukka Takalo: laulu, akustinen kitara, koskettimet, huuliharppu ====Yhtye==== * Maako Härönen: sähkökitara, akustinen kitara, baritonikitara, slidekitara ja lap steel * Harri Huuhtanen: akustinen kitara, taustalaulu, sähkökitara * Jari Kangaskorte: basso, taustalaulu, sähkökitara * Mika Moilanen: rummut, perkussiot, lahkeet, marimba ====Vierailevat tähdet==== * Karri Kerkelä: rummut (1) * Tapsa Louhimo: basso (1) * Olli Linna: taustalaulu (1) * Katariina Samula: taustalaulu (2, 3, 4) * Tommi Pietiläinen: 12-kielinen sähkökitara, akustinen- ja sähkökitara (3) * Esa Linna: taustalaulu (4) * Olli Virtaperko: sello (5) * Elli Takalo: triangeli (11) ===Muut=== * Raidat 1, 5, 8: äänitys, miksaus ja tuotanto Janne Huotari, Äänitehdas, huhtikuu 2003 - toukokuu 2004. * Raidat 2, 3, 4, 6, 7, 9, 10, 11, 12 äänitettiin Sultan Studiolla heinäkuusta 2003 huhtikuuhun 2005. * Äänitys, ATK ja tuotanto Jukka Takalo. * Rumpuäänitys ja miksaus Janne Huotari, Äänitehdas. * Apulaisäänittäjät Katariina Samula, Maako Härönen. * Joitakin äänityksiä tehtiin Studio Asunto 35, 3.krs/Huuki. * A&R; Juha Torvinen, Jouni Tamminen. * Masterointi: Svante Forsbäck, Chartmakers. * Kannet kuvasi Jouni Haapakoski, suunnitteli Jouni ja Juihari, painoon asetti Kari Lahtinen. == Singlet == * Ei ikinä naimisiin (2003) * Yks Tarja / Riippumaton liitäjä (2004) * Jos annat kesän / Roska / Market (2005) * Taistelevat metsot / Kaikki vaikuttaa kaikkeen (rock-ola-mix) / (trip-ola-mix) (2006) == Lähteet == * Jukka Takalo -CD (POKOCD 292) Luokka:Vuoden 2005 esikoisalbumit Luokka:Jukka Takalon albumit
Elara (kuu)

Elara on Jupiterin epäsäännöllistä rataa kiertävä kuu, joka löydettiin vuonna 1905. Se on saanut nimensä Tityos-jättiläisen äidin Elaran mukaan. Elara tunnettiin nimellä Jupiter VII vuoteen 1975, jolloin se sai nykyisen nimensä. Alkuvuodesta 2007 New Horizons -luotain lensi Elaran ohitse ja otti useita kuvia. ==Aiheesta muualla== *Elaran profiili NASA:n sivustolla Luokka:Jupiterin kuut
National Medal of Science

National Medal of Science on Yhdysvalloissa jaettava tieteen ja tekniikan palkinto. Palkittavia aloja ovat käyttäytymistieteet ja yhteiskuntatieteet, biologiset tieteet, kemia, tekniikka, matematiikka ja tietojenkäsittelytiede sekä fysikaaliset tieteet. Palkinnon saajan pitää olla Yhdysvaltain kansalainen tai kansalaisuutta hakenut pysyvä asukas. Palkinnon saajista päättää kansallisen tiedesäätiön NSF:n hallinnoima komitea. Palkinnon myöntää Yhdysvaltain presidentti. Palkinnon perusti vuonna 1959 Yhdysvaltain kongressi. Palkinto on myönnetty yli neljällesadalle henkilölle. == Katso myös == *National Medal of Technology == Aiheesta muualla == *National Medal of Science *National Science Foundation *The National Science & Technology Medals Foundation Luokka:Tieteen ja tekniikan palkinnot Luokka:Yhdysvaltalaiset palkinnot
Walter Winterbottom

Walter Winterbottom (s. 31. maaliskuuta 1913 Oldham, Englanti – 16. helmikuuta 2002) oli englantilainen jalkapalloilija ja jalkapallovalmentaja. Hän oli Englannin jalkapallomaajoukkueen historian ensimmäinen valmentaja. Winterbottom aloitti ammattilaisuransa Manchester Unitedissa vuonna 1936. Puolustajana pelannut Winterbottom kuului joukkueeseen kun joukkue nousi Englannin pääsarjaan vuonna 1938. Winterbottom ehti pelata vain 26 ottelua edustusjoukkueessa kun loukkaantuminen päätti hänen pelaajauransa. 33-vuotiaana Winterbottom laati Englannin maajoukkueelle ensimmäisen valmennusjärjestelmän ja vuonna 1947 hänestä tuli maajoukkueen ensimmäinen päävalmentaja. Vuoteen 1962 saakka Englantia valmentanut Winterbottom on edelleen maajoukkueen pitkäaikaisin valmentaja. Oldhamilaisen johdolla Englanti selviytyi neljiin MM-kisoihin. Vuonna 2005 Winterbottom valittiin English Football Hall of Fameen. == Aiheesta muualla == *English Football Hall of Fame *Profiili Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1913 syntyneet Luokka:Vuonna 2002 kuolleet
Leda (kuu)

Leda, joka tunnetaan myös nimellä Jupiter XIII, on Jupiterin epäsäännöllistä rataa kiertävä kuu, joka kuuluu Himalia-ryhmään. Charles T. Kowal löysi sen Mount Palomarin observatoriossa 14. syyskuuta 1974 sen jälkeen, kun oli otettu kolme yötä valokuvalevyjä (11.–13. syyskuuta; Leda näkyy niissä kaikissa). Se sai nimensä Ledan mukaan, jonka Zeus raiskasi, Jupiterin kreikkalainen vastine (joutsenen muodossa). Kowal ehdotti nimeä ja IAU hyväksyi sen vuonna 1975. ==Aiheesta muualla== *Ledan profiili NASA:n sivustolla Luokka:Jupiterin kuut
Antoine Rigaudeau

Antoine Roger Rigaudeau (s. 17. joulukuuta 1971 Cholethttps://www.basketball- reference.com/players/r/rigauan01.html ) on ranskalainen kilpauransa päättänyt koripalloilija. Rigaudeau debytoi maajoukkueessa vuonna 1992. Hän pelasi 127 A-maaottelua ja oli mukana muun muassa voittamassa Ranskalle olympiahopeaa Sydneystä 2000 sekä EM-pronssia 2005. Seuratasolla Rigaudeau teki NBA- debyyttinsä vuonna 2003 ja saavutti kotimaansa mestaruuden vuonna 1996 Élan Béarnais Pau-Orthezissa ja kaksi Italian mestaruutta ja kolme cup-voittoa Virtus Bolognan paidassa. Hän voitti myös Euroliigan kahdesti Bolognassa pelatessaan. Hän lopetti uransa vuonna 2006. == Lähteet == Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1971 syntyneet Luokka:Elävät henkilöt
Willie Francis

Willie Francis (12. tammikuuta 1929 – 9. toukokuuta 1947) oli yhdysvaltalainen murhaaja. Hänet tuomittiin kuolemaan 16-vuotiaana vuonna 1946 Louisianassa apteekkari Andrew Thomasin murhasta. Ensimmäinen teloitusyritys epäonnistui, sillä sähkötuoli ei toiminut. Tutkimuksissa kävi ilmi, että päihtynyt luottovanki oli asentanut sen väärin. Tapaus oli Yhdysvalloissa tiettävästi ensimmäinen tapaus, jossa sähkötuolilla teloittaminen epäonnistui. Puolustusasianajajat vetosivat korkeimpaan oikeuteen, joka kuitenkin päätti, että teloitus voidaan toteuttaa. Francis teloitettiin onnistuneesti toisella yrityksellä 9. toukokuuta 1947. Kuollessaan hän oli 18-vuotias. Etniseltä taustaltaan Francis oli afroamerikkalainen. == Lähteet == * Gilbert King: The Two Executions Of Willie Francis, Washington Post 19.7.2006. ===Viitteet=== Luokka:Yhdysvaltalaiset murhaajat Luokka:Yhdysvaltalaiset teloitetut Luokka:Afroamerikkalaiset Luokka:Vuonna 1929 syntyneet Luokka:Vuonna 1947 kuolleet
Filppula (Kauhajoki)

Filppula (puhekielessä myös Filppulankylä, Filppukylä on kylä Kauhajoella. Kylässä toimii päiväkoti sekä neliluokkainen (1–4) koulu, jossa opetusta saa noin 80 oppilasta. Filppulan alueella sijaitsee vuonna 1954 perustettu tanssipaikka Kauhajoen Kasino. Kasinolla esiintyvät erilaiset artistit, yhtyeet ja tanssiorkesterit. Myös Kauhajoen Karhun järjestämät kesämarkkinat pidetään alueella. Koko Suomeen suhteutettuna Kauhajoella on toiseksi suurin romaniväestö. Kauhajoella romaneista suurin osa asuu Filppulan, Kuja-Kokon ja Aronkylän alueilla. Filppula muodostaa myös oman äänestysalueensa. Esimerkiksi vuoden 2000 presidentinvaaleissa Filppulan alueella Tarja Halosen kannatus oli 29,1 % ja Esko Ahon puolestaan 70,9 %. == Historia == Venäläisten Vasili Orlov-Denisovin kasakoiden Kauhajoen kapinan aikoihin, niin sanottuna murhayönä 10.–11. heinäkuuta 1808 ryöstämä Ala-Knuuttilan tila sijaitsi suunnilleen nykyisen S-marketin paikalla Filppulan kaakkoisosassa. Venäläiset lisäksi polttivat myöhemmin Ala-Knuuttilan. Aatelis- ja lehtimies Johan August von Essenin kirjoittama Murhayö Kauhajoella kertoo, mitä kasakat tekivät Ala- Knuuttilan talolle ja sen asukkaille tuona murhayönä. Suomen sotaan kuuluvan, 10. elokuuta 1808 käydyn Kauhajoen taistelun aikana Filppulassa oli Kauhajoen molemmin puolin reservi, joka käskystä hyökkäsi venäläisten kimppuun. Venäläiset joutuivatkin perääntymään. Kauhajoen taistelu päättyi Ruotsin voittoon. Vuonna 1984 Filppula sai oman koulun. Talvella 2000 Kauhajokeen Filppulan kohtaan rakennettiin pohjapato. == Maantiede == Filppula rajautuu pohjoisessa Vesalan alueeseen, idässä Kauhajokeen ja Lellavan alueeseen, etelässä Heinolan alueeseen ja lännessä Kainastonjokeen. Filppulassa sijaitsevia nimettyjä puistoja ovat Jalaspuisto ja Kaskipuisto kylän luoteisosassa, Suvipuisto keskiosassa, Tiililänpuisto lounaisosassa sekä Välskärinpuisto kaakkoisosassa. Lisäksi esimerkiksi Kevättien, Antintien ja Pätästien päissä on puisto. Vuonna 1999 Filppulan alueelta poistettiin Suvipuistosta, Kaskipuistosta, Välskärinpuistosta, Pätästien, Antintien ja Kevättien puistoista leikkivälineet. Syy poistoon oli, että puistoihin käytettävät hoitokustannukset keskitettiin suurta hoitotarvetta vaativiin paikkoihin Kauhajoen kunnan yleisten kustannusten säästötarpeen vuoksi. == Palvelut == Kylässä toimivat esimerkiksi S-market Valtti ja Tokmanni. Vuoteen 2009 saakka samassa rakennuksessa Tokmannin kanssa toimi M-ketjuun kuuluva Rabatti. Filppulan ja Heinolan alueen väliin, 7,6 hehtaarin alueelle on suunnitteilla kerrosalaltaan 20 000–25 000 m²:n kokoinen kauppakeskus. Kauppakeskukseen tulee muun muassa K-Citymarket ja monia erikoisliikkeitä. == Lähteet == == Aiheesta muualla == Luokka:Kauhajoen kylät
Sven Selånger

Sven Selånger (19. maaliskuuta 1907 - 9\. marraskuuta 1992) oli ruotsalainen yhdistetyn hiihtäjä, joka kilpaili 1930-luvulla. Hän voitti olympiahopeaa mäkihypyssä vuoden 1936 talviolympialaisissa Garmisch-Partenkirchenissä. Hän kilpaili yhdistetyssä vuoden 1928 talviolympialaisissa St. Moritzissa ja sijoittui kuudenneksi ja vuonna 1932 viidenneksi. Vuoden 1932 talviolympialaisissa hän sijoittui mäkihypyssä neljänneksi. Hän voitti myös neljä mitalia hiihdon maailmanmestaruuskilpailuissa: kolme pronssia mäkihypyssä vuosina 1931, 1933 ja 1934 sekä kultaa yhdistetyssä vuonna 1933. Hän voitti Holmenkollenin kisojen mäkihyppykilpailun ensimmäisenä ei- norjalaisena vuonna 1939. Holmenkollen-mitalin hän sai vuonna 1939 ja oli ensimmäinen ei-norjalainen mitalin saaja. Vuonna 1939 hän sai arvostetun Svenska Dagbladetin kultamitalin onnistuneen vuoden tuloksena. Hän käytti nimeä Sven Eriksson vuoden 1936 talviolympialaisiin saakka, mutta vaihtoi sukunimekseen Selånger kotikaupunkinsa mukaan, koska piti Erikssonia liian yleisenä sukunimenä. ==Aiheesta muualla== * (yhdistetty) * (mäkihyppy) Luokka:Ruotsalaiset mäkihyppääjät Luokka:Ruotsalaiset yhdistetyn hiihtäjät Luokka:Ruotsalaiset olympiamitalistit Luokka:Vuonna 1907 syntyneet Luokka:Vuonna 1992 kuolleet
Tasoite

Tasoite on ainetta, jolla silotetaan pintoja, esimerkiksi seiniä, jotta saadaan mahdollisemman tasainen pinta aikaiseksi. Tasoite levitetään alustalle joko tasoiteruiskulla tai teräslastalla. Ylimääräisen tasoitteen voi ottaa talteen ja käyttää uudelleen. Kun tehdään useampia tasoitekerroksia annetaan edellisen kerroksen kovettua täysin ennen uuden kerroksen levittämistä. Kovettuminen kestää olosuhteista riippuen 1–2 vuorokautta. Tarvittaessa kuivunut pinta hiotaan jokaisen tasoitekerroksen levityksen jälkeen. Lattiatasoitteita on olemassa erikseen ja niitä on monenlaisia riippuen kohteesta. Niitä käytetään vain sisätiloissa. Suihkutiloissa tulee laittaa lähes poikkeuksetta vedeneriste tasoitteen päälle, jotta vesi ei pääse kulkemaan tasoitteen läpi. ==Eri karkeuksia ja tasoitteita sisärakentamiseen== * LG: täyttökyky n. 30 mm Käytetään esim. hieman suuremmissa halkeamissa, mihin täyttökyky soveltuu. * LF ja LH: täyttökyky n. 4 mm. Laitetaan yleensä LG:n päälle, jotta siitä tulisi sileämpi ja näin häivyttyy helposti näkyvistä. * LV: täyttökyky n. 4 mm. Käytetään märkätiloissa. * J: täyttökyky lähes olematon. Käytetään nauhoituksessa tartuntatasoitteena. * Snicker: hyvin hienoa tasoitetta, pieni täyttökyky n. 1-2 mm. Käytetään yleensä silloin, kun halutaan hyvin sileä pinta. Luokka:Betoni Luokka:Muuraus Luokka:Rakennuksen pinnat
Live Cream Volume II

Live Cream Volume II on brittiläisen Cream-yhtyeen livealbumi, joka julkaistiin vuonna 1972. Levyn materiaali on peräisin kahdesta vuonna 1968 järjestetystä konsertista. ==Kappaleet== A-puoli # # # # B-puoli # * # *Kappaleet 1-3 äänitetty 4. lokakuuta 1968 Oakland Coliseum Arenalla, Oaklandissa. *Kappaleet 4 ja 6 äänitetty 10. maaliskuuta 1968 Winterlandissa, San Franciscossa. *Kappale 5 äänitetty 9. maaliskuuta 1968 Winterlandissa, San Franciscossa. ==Kokoonpano== *Eric Clapton - kitara, laulu *Jack Bruce - basso, huuliharppu, laulu *Ginger Baker - rummut ==Lähteet== Luokka:Vuoden 1972 konserttitallenteet Luokka:Creamin albumit
Miekkailu kesäolympialaisissa 1976

Montréalin kesäolympialaisissa 1976 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla. ==Mitalistit== Laji: Kultaa: Hopeaa: Pronssia: Miesten floretti Fabio Dal Zotto Aleksandr Romankov Bernard Talvard Miesten floretin joukkuekilpailu Harald Hein Thomas Bach Erk Sens-Gorius Klaus Reichert Matthias Behr Fabio Dal Zotto Attilio Calatroni Carlo Montano Stefano Simoncelli Giovanni Battista Coletti Daniel Revenu Christian Noël Didier Flament Bernard Talvard Frédéric Pietruszka Miesten kalpa Alexander Pusch Jürgen Hehn Győző Kulcsár Unkari Miesten kalvan joukkuekilpailu Hans Jacobson Orvar Jonsson Carl von Essen Leif Högström Göran Flodström Rolf Edling Alexander Pusch Jürgen Hehn Hanns Jana Reinhold Behr Volker Fischer Jean-Blaise Evéquoz Michel Poffet Daniel Giger Christian Kauter François Suchanecki Miesten säilä Viktor Krovopuskov Vladimir Nazlimov Viktor Sidjak Miesten säilän joukkuekilpailu Eduard Vinokurov Viktor Krovopuskov Mihail Burtsev Viktor Sidjak Vladimir Nazlimov Mario Aldo Montano Michele Maffei Angelo Arcidiacono Tommaso Montano Mario Tullio Montano Romania Dan Irimiciuc Ioan Pop Marin Mustată Corneliu Marin Alexandru Nilca Naisten floretti Ildikó Schwarczenberger Unkari Maria Consolata Collino Jelena Belova Naisten floretin joukkuekilpailu Jelena Belova Olga Knjazeva Valentina Sidorova Nailia Guiliazova Valentina Nikonova Brigitte Latrille Brigitte Dumont-Gapais Christine Muzio Veronique Trinquet Claudie Josland Unkari Ildikó Schwarczenberger Edit Kovács Magda Maros Ildikó Ságiné-Rejtö Ildikó Bóbis ==Mitalitaulukko== Sijoitus Maa Kulta Hopea Pronssi Mitalien määrä 1\. 3 2 2 7 2\. 2 2 0 4 3\. 1 3 0 4 4\. Unkari 1 0 2 3 5\. 1 0 0 1 6\. 0 1 2 3 7\. Romania 0 0 1 1 7\. 0 0 1 1 ==Lähteet== * Luokka:Kesäolympialaiset 1976 1976
Lauri Kettunen (urheilija)

Lauri Kettunen (12. helmikuuta 1905 Antrea – 15. elokuuta 1941) oli suomalainen nykyaikainen viisiottelija ja miekkailija sekä yleisesikuntaupseeri (majuri). Kettunen oli yhdessä Torvald Appelrothin kanssa ensimmäinen suomalainen olympialaisissa kilpaillut suomalaismiekkailija osallistuessaan Amsterdamin 1928 olympialaisten kalpamiekkailuun. Hän voitti tulevan hopeamitalistin ja hallitsevan Euroopan mestarin, ranskalaisen Georges Buchardin mutta karsiutui alkukierroksilla. Nykyaikaisessa viisiottelussa Kettunen sijoittui Amsterdamin olympialaisissa 13:nneksi ja kahdeksan vuotta myöhemmin Berliinin kisoissa 14:nneksi. Kalpamiekkailun Suomen mestaruuden Kettunen voitti vuosina 1932, 1933 ja 1936. Hän kaatui jatkosodassa Kiestingissä ja on haudattu Helsinkiin Hietaniemen hautausmaalle. ==Lähteet== * Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Suomalaiset upseerit Luokka:Suomalaiset toisessa maailmansodassa kaatuneet Luokka:Vuonna 1905 syntyneet Luokka:Vuonna 1941 kuolleet
Torvald Appelroth

Torvald Appelroth (28. heinäkuuta 1902 Porvoo – 12. maaliskuuta 1984 Helsinki) oli suomalainen miekkailija. Appelroth oli yhdessä Lauri Kettusen kanssa ensimmäinen suomalainen olympialaisissa kilpaillut suomalaismiekkailija osallistuessaan Amsterdamin 1928 olympialaisten miekkailuun. Hän karsiutui alkukierroksilla sekä floretti- että kalpakilpailussa. Kotimaassa hän edusti Helsingin Miekkailijoita ja voitti Suomen mestaruuden säilällä 1929, kalvalla 1931 sekä floretilla 1931 ja 1932. Kilpauransa jälkeen Appelroth on toiminut muun muassa Suomen miekkailun olympiatoimikunnan puheenjohtajana 1951–1952, Suomen Miekkailuliiton puheenjohtajana 1950–1952 ja 1963–1965 sekä pitkään Helsingin Miekkailijain puheenjohtajana. Hänen poikansa Lars Appelroth ja tyttärensä Birgitta Appelroth (myöhemmin Malén) ovat edustaneet Suomea miekkailun MM-kilpailuissa. ==Lähteet== * Luokka:Suomalaiset miekkailijat Luokka:Vuonna 1902 syntyneet Luokka:Vuonna 1984 kuolleet
Demoottinen kirjoitus

Demoottinen kirjoitus ( – ’demoottinen’, ’kansanomainen’) on merkistö, jota käytettiin hieroglyfien ja hieraattisen kirjoituksen ohella kirjoittamaan muinaisegyptiä. Demoottinen kirjoitus oli käytössä yli tuhat vuotta, jona aikana se kävi läpi useita kehitysvaiheita väistyen lopulta koptin kielen omaksuttua modifioidun kreikkalaisen aakkoston. == Vaiheet == Demoottinen kirjoitus alkoi kehittyä hieroglygeistä ja hieraattisesta kirjoituksesta, jonka myöhemmin myös syrjäytti. Demoottinen kirjoitus alkoi viedä hieraattisen kirjoituksen asemaa Psametik I:n valtakaudella 664–610 eaa. Demoottista kirjoitusta käytettiin 400-luvulla eaa. kaupankäynnissä ja kirjallisuudessa, vaikka hieraattisen kirjoituksen asema oli edelleen vahva uskonnollisissa teksteissä. Kreikka alkoi viedä demoottisen kirjoituksen asemaa ptolemaiosella kaudella 304–30 eaa. Tuolta ajalta on kuitenkin edelleen paljon demoottisia tekstejä, kuten erilaisia sopimuksia, henkilökohtaisia kirjeita ja testamentteja. Egyptistä tuli Rooman Aegyptuksen provinssi vuonna 30 eaa. Vielä sen jälkeen demoottista kirjoitusta käytettiin ja opetettiin, mutta sen merkitys alkoi vähetä. Roomalaiset halusivat viralliset tekstit kreikaksi. Rooma ilmeisesti vei 200-luvulla jaa. taloudellisen tuen egyptiläisiltä temppeleiltä. Niissä oltiin perinteisesti opetettu kehittynyt kirjoitusta. Egyptiläiset alkoivat itsekin menettää kiinnostuksen perinteiseen opetukseen kristinuskon levitessä maahan. Demoottisen kirjoituksen keksus siirtyi Egyptin eteläpuolelle Nubiaan, jossa myös edelleen muinaisen Egyptin jumalia. Viimeinen tunnettu demoottinen teksti on Filain Isisin temppeliin tehty graffiti vuodelta 452. == Tutkimushistoria == Termiä demoottinen kirjoitus käytti ensimmäisenä kreikkalainen historioitsija Herodotos kuvatessaan Historia-teoksessaan Egyptissä käytössä olleita kirjoitusjärjestelmiä. Egyptiläiset itse kutsuivat demoottista järjestelmää ”asiakirjojen kirjoitukseksi”. Toisella vuosisadalla elänyt Klemens Aleksandrialainen kutsui sitä ”kirjeiden kirjoitukseksi” (). Demoottista kirjoitusta pidettiin egyptologiassa pitkään vähempiarvoisena kuin vanhempia järjestelmiä, eikä esimerkiksi Jean-François Champollion osannut sitä ikinä. Saksalainen Heinrich Karl Brugsch julkaisi 1848 ensimmäisen systemaattisen demoottisen kirjoituksen kieliopin. Demoottinen kirjoitus oli valtajärjestelmä aikana, jolloin Egypti oli vieraiden valloittajien alaisuudessa, mikä on vähentänyt monien tutkijoiden kiinnostusta siihen. Egyptologien keskuudessa on herännyt kuitenkin 1970-luvun ja erityisesti 1990-luvun jälkeen uutta kiinnostusta demoottisen kirjoituksen tulkitsemiseen, koska sen kautta on saatavilla aiemmin tutkimatonta materiaalia. == Lähteet == == Aiheesta muualla == Luokka:Hieroglyfit sv:Hieroglyfer#Demotisk skrift
Shape of Despair

Shape of Despair on suomalainen funeral doom -yhtye, joka perustettiin vuonna 1995 Raven-nimellä, mutta yhtye vaihtoi nimensä vuonna 1998 nykyiseen. Yhtyeen levy-yhtiö on Season of Mist. ==Historia== Jarno Salomaa ja Tomi Ullgrén perustivat Raven-yhtyeen vuonna 1995. Ensimmäinen demo "Alive in the Mist" äänitettiin 1998 jonka jälkeen yhtyeen nimi vaihtui nykyiseen. Vuonna 2000 Spikefarm Recordsin kanssa solmittiin levytyssopimus ja yhtye julkaisi debyytti-albuminsa Shades of.... Pasi Koskinen liittyi Shape of Despairiin vuonna 2001 ja lauloi albumeilla Angels of Distress ja Illusion’s Play. Vuonna 2005 julkaistiin kokoelma-albumi Shape of Despair, joka sisälsi aiemmin julkaisematonta materiaalia, "Alive in the Mist" -demon, sekä yhden uuden kappaleen, "Sleeping Murder". Yhtye piti hiljaiseloa viiden vuoden ajan ja julkaisi vuonna 2010 EP:n Written in My Scars, jonka jälkeen Pasi Koskinen jätti yhtyeen. Vuonna 2011 julkaistiin split-albumi Shape of Despair / Before the Rain yhdessä Before the Rain -yhtyeen kanssa. Samana vuonna yhtyeen uudeksi laulajaksi tuli Henri Koivula, joka tunnetaan Throes of Dawn -yhtyeestä. Kesäkuussa 2015 julkaistiin neljäs albumi, Monotony Fields, 11 vuotta edellisen Illusion's Play -albumin jälkeen.http://www.shapeofdespair.com/biography/ Yhtye julkaisi viidennen albuminsa, Return to the Void, helmikuussa 2022.http://www.roooar.com/music_uk/news-releases-shape-of-despair-return-to- the-void-cd-in-february-13056.html == Kokoonpano == * Henri Koivula – laulu (2011–) * Natalie Koskinen – laulu (1998–) * Jarno Salomaa – kitara, kosketinsoittimet (1995–), rumpuohjelmointi (1995–1998) * Tomi Ullgrén – basso (1995–2004), kitara (1998–) * Sami Uusitalo – basso (2004–) * Samu Ruotsalainen – rummut (1999–2015, 2020–) === Entiset jäsenet === * Pasi Koskinen – laulu (2001–2010) * Toni Mäensivu – rummut (1995–1998), laulu (1999–2000) * Azhemin – laulu (1998–1999), basso (1998–2004) * Daniel Neagoe – rummut (2015–2019) == Diskografia == ;Studioalbumit * * * * * ;Kokoelma- albumit * EP:t * ;Split-albumit * ;Demot * * ==Lähteet== == Aiheesta muualla == * Virallinen sivusto * MySpace-profiili Luokka:Suomalaiset goottimetallin yhtyeet Luokka:Suomalaiset doom metal -yhtyeet
Heikki Raitio

Heikki Volmari Raitio (29. heinäkuuta 1924 Helsinki – 12. helmikuuta 1997 Helsinki) oli suomalainen miekkailija.Siukonen, s. 265 Raitio edusti Suomea kaksissa olympialaisissa. Lontoossa 1948 hän osallistui florettimiekkailun henkilökohtaiseen kilpailuun ja joukkuekilpailuun. Helsingissä 1952 hän osallistui sekä floretti- että kalpamiekkailun henkilökohtaiseen kilpailuun. Kaikissa näissä kilpailuissa hän karsiutui alkukierroksilla. Kotimaassa Raitio edusti Miekka-Miehiä ja voitti kalpamiekkailun henkilökohtaisen Suomen mestaruuden 1952 ja 1953. Lisäksi hän voitti joukkuemestaruuden kalvalla 1954–1956 sekä floretilla 1954 ja 1955. Heikki Raition serkku Kauko Jalkanen edusti miekkailijana Suomea olympialaisissa. Raitio avioitui Miss Suomeksi vuonna 1948 valitun Terttu Nymanin kanssa. == Lähteet == * === Viitteet === Luokka:Suomalaiset miekkailijat Luokka:Vuonna 1924 syntyneet Luokka:Vuonna 1997 kuolleet
Terence Alexander

Terence Alexander (11. maaliskuuta 1923 - 28\. toukokuuta 2009) oli brittiläinen näyttelijä. Hän saavutti suurimman maineensa Charlie Hungerfordin roolissa BBC:n sarjassa Bergerac. Alexander syntyi lääkärin pojaksi Lontoossa ja kasvoi Yorkshiressa. Hän aloitti näyttelemisen teatterissa ollessaan kuudentoista vuoden ikäinen. Alexander oli kahdesti naimisissa, ja hänellä on kaksi poikaa. == Aiheesta muualla == * Terence Alexanderin muistokirjoitus Helsingin Sanomissa * Luokka:Englantilaiset näyttelijät Luokka:Vuonna 1923 syntyneet Luokka:Vuonna 2009 kuolleet
Glasgow’n metro

Glasgow'n metro on maanalainen rautatiejärjestelmä Glasgow'ssa, Skotlannissa, Yhdistyneessä kuningaskunnassa. Se avattiin 14. joulukuuta 1896 ja se on maailman neljänneksi vanhin metrojärjestelmä Lontoon, Chicagon ja Budapestin metrojen jälkeen. Metroa liikennöi Strathclyde Partnership for Transport (SPT). Glasgow'n metroa ei ole vuosien varrella laajennettu lainkaan, vaan se koostuu edelleen yhdestä linjasta. Linja on karkeasti ympyränmuotoinen ja 10,4 kilometriä pitkä. Sisemmällä ja ulomalla raiteella junat kulkevat eri suuntiin erillisissä tunneleissa. Metro kunnostettiin perusteellisesti 1970-luvun lopulla. Samalla vaihtoyhteyksiä parannettiin ja esimerkiksi Buchanan Streetin metroaseman ja Queen Streetin rautatieaseman välille asennettiin liukukäytävä. Lisäksi lippujärjestelmää uudistettiin. Tulevaisuudessa Glasgow'n metroa on suunniteltu laajennettavaksi, mutta tarkkaa aikataulua mahdollisille laajennustöille ei ole. == Metroasemat == Glasgow'n metro koostuu viidestätoista asemasta, jotka ovat kaikki maanalaisia. * Hillhead * Kelvinbridge * St. George's Cross * Cowcaddens * Buchanan Street * St. Enoch * Bridge Street * West Street * Shields Road * Kinning Park * Cessnock * Ibrox * Govan (kutsutaan myös Govan Cross) * Patrick * Kelvinhall (kutsutaan myös Partick Cross) == Kuvia Glasgow'n metrosta == Tiedosto:Glasgow Underground.jpg|Juna saapuu West Streetin asemalle. == Aiheesta muualla == *Glasgow'n metro SPT:n sivuilla *